Բահրեյնում աշխատող միգրանտներ

**Բահրեյնում աշխատող միգրանտներ** եզրույթով նկարագրում են արտասահմանցի աշխատողներին, ովքեր աշխատանքի են տեղափոխվել Բահրեյն:

## Պատմություն
Բահրեյնը երկար տարիներ ծառայել է որպես Պտղաբեր կիսալուսինը Հնդկաստանի հետ կապող ծովային ուղիների վրա տեղակայված առանցքային տեղանք: Այն նաև մարգարիտների միջազգային առևտրի կենտրոն էր և տարածաշրջանային առևտրային հանգույց: Դրա ափերին են հանգրվանել Արաբական թերակղզու, Իրանի, Միջագետքի, Հնդկաստանի և վերջերս Եվրոպայից ժամանած արհեստավորներ, առևտրականներ, նավաստիներ և զինվորներ: 1930-ականներին ամեն ինչ սկսեց փոխվել բրիտանական ազդեցության ընդլայնման և նավթի զարգացման պատճառով։ Մինչև 1941 թվականը միգրանտների մասնաբաժինը բնակչության մեջ աճել էր մինչև 18%: Լայնածավալ ընդլայնումներ են տեղի ունեցել առևտրի ոլորտում, նավթավերամշակման գործարանում, կապի և այլ օբյեկտների շինարարությունում, ինչպես նաև վարչարարության և հանրային ծառայությունների աստիճանական բարելավում: Աշխատանքային զբաղվածության մասին ամենավաղ վիճակագրական տվյալները հայտնվել են 1959 թվականին: Բնակչության մոտ 17%-ը կամ աշխատուժի մոտ մեկ երրորդը հենց միգրանտներ էին: 1960-ականներին աճի տեմպերը կտրուկ բարձրացան։ Արդյունաբերական հավելյալ աճի շրջանակներում կառուցվել է նաև ալյումինի ձուլարան։ Հաղորդակցությունը և առևտուրը գրանցեցին հուժկու աճ, ինչպես նաև հասարակական աշխատանքները, բնակարանային և այլ ծառայություններ: Սակայն 1971 թվականին իրավիճակը տարբերվում էր 1959 թվականից, երբ միգրանտները կազմում էին բնակչության մոտ 18%-ը և աշխատուժի 38%-ը: Աճը դանդաղ մնաց մինչև 1971 թվականը, և բնակչության և աշխատուժի մեջ շատ ավելի քիչ միգրանտներ կային, քան այլուր: Բահրեյնը 1973 թվականից հետո տնտեսական աճ գրանցեց նավթի գների բարձրացման շնորհիվ: Պետական ​​ծախսերի զգալի աճը խթանեց աննախադեպ աճի և կառուցվածքային զարգացման դարաշրջան: Միգրանտների ընդհանուր թիվն աճել է 197%-ով, հաշվակելով նաև միգրանտների ընտանիքները։

## Օտարերկրյա աշխատուժ
Աշխատանքային միգրանտները հիմնականում գալիս են Հարավային և Հարավարևելյան Ասիայից, Եգիպտոսից և Հորդանանից։ Այս աշխատողների զբաղվածության ոլորտը շինարարության, ավտոմեքենաների վերանորոգման, հյուրընկալության և կենցաղային սպասարկման ոլորտներն է։ Աշխատանքի շուկայի կարգավորման մարմնի (LMRA) գնահատականով, Բահրեյնում բնակվող մոտ 70,000 աշխատանքային միգրանտներ չունեն փաստաթղթեր: Նրանց մեծամասնությունը բանգլադեշցի բանվորներ են։ Թեև կառավարությունը պնդում է, որ մասնավոր հատվածի աշխատանքային օրենսգիրքը վերաբերում է բոլոր աշխատողներին, Աշխատանքի միջազգային կազմակերպությունը (ԱՄԿ) և միջազգային ՀԿ-ները նշում են, որ օտարերկրյա աշխատողները խտրականության են ենթարկվել աշխատավայրում: Շատ դեպքերում գործատուները զրկել են նրանց անձնագրերից, սահմանափակել տեղաշարժը, փոխարինել պայմանագրերը կամ աշխատավարձ չեն վճարել։ Համաձայն 1976 թվականի Սոցիալական ապահովագրության մասին օրենքի՝ և՛ բահրեյնցիները, և՛ միգրանտները կարող էին կենսաթոշակ ստանալ: Այնուամենայնիվ, ավելի ուշ համակարգը փոխվեց այնպես, որ կենսաթոշակ ստանալու իրավունք ունեն միայն քաղաքացիները, և ինչպես պետական, այնպես էլ մասնավոր հատվածի գործատուները պարտավոր էին իրենց աշխատանքային միգրանտներին ծառայության ավարտի բոնուսներ տալ։ Արտաքսման կամ գործատուի վրեժխնդրության վախը խանգարում է բազմաթիվ աշխատանքային միգրանտներին բողոքել խախտումների մասին իշխանություններին: Որոշ գործատուներ նրանց ենթարկում են նաև ֆիզիկական և սեռական բռնության։ Աշխատանքային միգրանտների պաշտպանության հասարակությունը (MWPS) իր հարկի տակ երբեմն ընդունում է կանանց, ովքեր հիմնականում տնային աշխատողներ էին: Նրանց թվում եղել է առնվազն մեկ կին, ով հայտնել է բռնաբարության մասին: Տուժողները հիմնականում չեն դիմում իրավապահ մարմիններին, քանի որ դատարանում չեն կարողանա ապացուցել իրենց մեղքը առանց ցուցմունքների: Թեև կառավարությունը երբեմն կիրառում է օրենքի ուժը, սակայն սեռական ոտնձգությունները շարունակում են տարածված խնդիր մնալ կանանց համար, հատկապես միգրանտ կանանց համար, որոնք աշխատում են որպես տնային աշխատողներ և սպասարկման ոլորտի այլ ցած մասնագիտացմամբ աշխատանքներում։ Ըստ ԱՄՆ Պետդեպարտամենտի՝ ​​աշխատանքային պայմանների մեջ դրական փոփոխություներ են նկատվել։ Վերջին 15 տարիների ընթացքում երկիրը վերացրել է բաց բեռնատարներով աշխատողներին աշխատանքի տեղափոխելու պրակտիկան: Բահրեյնը նաև ներկայացրել է ճկուն վիզայի թույլտվությունը, որը շատ աշխատողների տվել է աշխատելու ավելի մեծ ազատություն։ Վերջերս կատարված ուսումնասիրությունը ցույց է տվել, որ միգրանտների բնակարանային պայմանները Բահրեյնում աներևակայելի վատ են: Այն հաղորդվում է որպես հաճախ գերբնակեցված, նորմերը չպահպանված և սանիտարական պայմաններին չհամապատասխանող: Չգրանցված կացարաններում, որտեղ հիմնականում բնակվում են առանց փաստաթղթերի աշխատողներ, վերահսկողության բացակայությունը հաճախ հանգեցնում է ավելի վատթարացող պայմանների։

## Տես նաև
* Բահրեյնացում

## References Ծանոթագրություններ


Կատեգորիա:Բահրեյնի տնտեսություն